Flavell Te Ururoa: Maungaharuru-Tangitū Hapū Claims Settlement Bill — First ReadingText is incorporated into the Bound VolumeFlavell Te Ururoa: Maungaharuru-Tangitū Hapū Claims Settlement Bill — First Reading[Sitting date: 31 July 2013. Volume:692;Page:12211. Text is incorporated into the Bound Volume.]TE URUROA FLAVELL (Co-Leader—Māori Party):Tēnā koe Mr Assistant Speaker. Tēnā tātau katoa e te Whare. Tēnā koutou kai aku rangatira kua tae mai i tēnei rā. Haere mai rā. Kei te tautoko ake i ngā mihi ki a koutou mai i te Minita tae rā anō ki ngā hōnore mema o te Whare Pāremata i te rā nei ki a koutou kua tatū mai ki mua i te aroaro o te Whare Pāremata i te rā nei. Tēnā koutou tēnā koutou kia ora tātau.I mua o tā koutou taenga mai nāku anō rā ngā mate o Tāmaki-makau-rau te rōpū te whānau i mua i a koutou ka pērā anō hoki taku kōrero ki a koutou. Haere mai me ngā mate o te wā. Ko koutou tērā i tuku i te roimata ki te wā kāinga ā ka mutu ko ahau anō tēnei te uri o Te Arawa ēngari ko te āhuatanga o te hononga ki Tākitimu ā ko tātau anō tātau. Ēngari ka mihi rā ki ngā mate huhua o te wā haere mai me ngā mate o te wā tēnā koutou kai aku rangatira. Kai ngā uri o Tātaramoa kai ngā uri o Tūkapua te Tuatahi kei ngā uri o Whakaari kei ngā uri o Tauira rāua ko Mateāwha kai ngā uri o Te Ruruku ā te heketanga mai i a Hēmi Puna rāua ko Tāraipene Tūaitū tae rā anō ki Tahumatua tēnā koutou. Haere mai haere mai haere mai.E hoa mā ko tētahi o ngā tohutohu o ōku pāpā i te wā kāinga i roto i a Te Arawa ko tā rātau kī mai: mēnā kua rongo ngā taringa i te kōrero a tētahi atu waiho ērā kia moe. Ko tāku ko te kī atu kai te tautoko ake i ngā kōrero katoa o ēnei kua tū ki mua i a au. E kore au e whakatuarua tuatoru i ngā kōrero i tēnei rā. Heoi anō ko ēnei āhuatanga o te whakataunga kerēme he take nui tērā ka ngau ki te mamae o te ngākau ka ngau ki te wairua o te tangata. Nō reira me tū ake hei waha kōrero mō te Pāti Māori me te kī atu haere mai me ngā taumahatanga kua utaina ki runga i a koutou ngā tamariki ngā mokopuna o te hunga kua ngaro atu i te tirohanga kanohi.Me pēhea e taea ai e te Whare Pāremata te whakatikatika i ngā raruraru katoa kua pā mai ki a koutou? E kore—e kore e kore e taea. Hoi anō ko tā mātau ko te kī atu tērā pea he huarahi tēnei hei whāinga mō ngā tau kai mua i te aroaro. Koirā. Kāre i kō atu kāre i kō mai. Nō reira haere mai me ēnei āhuatanga katoa.Nā i a au e āta titiro ana ki ngā hītori o te takiwā nanā e kī ana te pepeha o tō koutou kāinga—ko Maungaharuru te maunga ko Mōhaka te awa ko Tangitū te moana ko Tākitimu te waka ko Tangōio te marae. Ka tuwhera a Maungaharuru ka kati a Tangitū. Ka tuwhera a Tangitū ka kati a Maungaharuru. Nō reira mēnā ko koutou tērā ā ka pai. Kua eke mai koutou ki te Whare Pāremata. E ai ki taku mōhio e hoa mā i ngā tau kua hipa ake ko ā tātau tūpuna i noho ā-hapū i noho ā-whānau. Ki taku mōhio ko ngā ngahere o Maungaharuru koinei te pātaka kai o ngā mātua o ngā tūpuna. Ā ka mutu i huri atu rā ki Tangitū ki te takutai moana ā ko te āhuatanga o te kai he whāngai i te tini i te mano. Ā kia tere taku haere ki te āhuatanga o te ekenga mai o te Kāwanatanga o te Karauna ki waenganui i a koutou i a tātau i ngā tau 1850s tērā wā i eke mai te Kāwanatanga kātahi ka tīmata ngā mamae kua pā mai nā runga i te āhuatanga o te noho o ngā mātua o ngā tūpuna i raro i te āhuatanga o te Kāwanatanga o te Karauna. I reira ka rerekē noa atu te āhuatanga o te noho. Kāore e kore i te wā o ngā tūpuna he paku tohe i tū he pakanga i tū. Hoi anō i te ekenga mai o te Kāwanatanga he rerekē te pakanga. Ko te pakanga kē ko te ture. Ko te ture i eke mai me kī i kākahutia tātau e te āhuatanga o te ture ā i tīmata mai ai i roto i tēnei Whare. Nō reira kua hoki mai koutou ki te tīmatanga mai o te raruraru.Me pērā rawa te kōrero? Nā runga i te āhuatanga o te noho o te Kāwanatanga ki konei i puta mai a raupatu i puta mai a muru whenua i puta mai a kōhuru. Ko tērā kōhuru ā i tū i te takiwa i te tau 1866. I tuhia ki roto i te pire nei. Ko ētahi o ngā mōrehu o tērā pakanga o tērā kōhuru i heria ki taku mōhio ki Wharekauri ki reira mauheretia ai. Ko ētahi ā i kōhurutia kia mate. Koinei te tangi o te ngākau. Ko te nuinga o te motu kāre i te tino mōhio ki ēnei āhuatanga. I mate te tangata i roto i ngā uauatanga i pā mai ki a tātau.Māmā noa iho te noho mai ki konei kōrero ai ēngari kei wareware te Whare Pāremata kaua ko koutou. Kei te mōhio koutou ki te hītori ēngari kua tuhia katoatia ngā kōrero e te iwi nei. Kua tuhia ki roto i ngā pukapuka o te Whare Pāremata nei kia mōhio mai ngā whakatipuranga ā ngā tau kei mua i te aroaro i mate i mate i mate ngā mātua tūpuna nā runga i ngā mahi tinihanga a te Kāwanatanga. I ngaro te whenua i ūkuia katoatia te mana o te whenua. E ai ki taku mōhio ko tā koutou roto a Tūtira te wai ū o ngā tūpuna ā kua paru kua kino kua pirau. Ēnei āhuatanga katoa i tau mai ki runga i a koutou. Hoi anō waiho tērā ki reira. Kua tuhia ki roto i te pire i te Whare Pāremata. Ēngari kai reira tonu te kōrero he pai kē me huri ki te reo Pākehā mō te wā poto i te mea kia tuhia atu ki roto i te pukapuka nei me te kī atu kei konei te pūtake o tā koutou nawe.[Thank you Mr Assistant Speaker. Greetings to us the House. Greetings to my esteemed elders who have arrived here on this day. Welcome indeed. I support the acknowledgments to you by the Minister including those made by the honourable members of Parliament on this day to you who have arrived here collectively before Parliament. Greetings salutations and acknowledgments to you and to us all.Prior to your arrival I paid tribute to the deaths of the group and family collective from Auckland and so I express the same sentiments to you. Welcome in respect to the deaths of the moment. You were the ones who shed the tears back home and here I am this descendant of Te Arawa but because of the connection to Tākitimu we are all one. However the many deaths of the time are acknowledged so come hither with those deaths upon you. Salutations to you my esteemed elders. To the descendants of Tātaramoa Tūkapua the First Whakaari Tauira and Mateāwha Te Ruruku a descendant of Hēmi Puna and Tāraipene Tūaitū as well as Tahumatua greetings to you all. Welcome welcome welcome.Friends an instruction from one of my fatherly figures back home in Te Arawa to me was this: if one’s ears hear statements made by someone else leave those words thereto rest. My take on that is that I totally endorse the statements by those who have spoken before me. I will not be repeating the statements a second or third time on this day. However matters that bite into the feelings and spirit of a person are aspects of settling a claim that bring about huge issues. Therefore I stand as a spokesperson for the Māori Party by welcoming you with the burdens that have been placed upon you collectively as the children and grandchildren of those who have now passed on and are no longer seen.How will Parliament remedy all the breaches that have affected you totally? It will not be able to—absolutely not. So then all we can say is that this may be a path to pursue as a way of going forward into the future ahead of us. It is that. No more no less. So come forth with all these attributes.While I was making a careful historical research of the particular area there where you are I noted an aphorism about your settlement—Maungaharuru is the mountain Mōhaka is the river Tangitū is the ocean Tākitimu is the canoe and Tangōio is the courtyard. When the season of Maungaharuru opens the season of Tangitū closes. When the season of Tangitū opens the season of Maungaharuru closes. So if that describes you all is well. You have reached Parliament House. According to what I know friends in years past our ancestors lived subtribe and family like. My understanding is that the forests of Maungaharuru were indeed food storehouses of our elders and ancestors.Furthermore they turned to Tangitū to the foreshore and ocean where in terms of food it fed the very many and the thousands. Let me hasten along to the period when the Government and the Crown arrived among you and us in that period of the 1850s. The arrival of the Government was the beginning of the pain that affected elders and ancestors because of the living circumstances imposed upon them by the Government and Crown. At this point the style of living changed. There is no doubt that in the days of our ancestors there were minor disagreements and skirmishes occurred. But when the Government arrived the battle took a different turn. The battle instead became one against the law. Let us say that the law had arrived and we were adorned by the circumstances of law that emanated from this very House. So you have returned to where all the trouble began.How else can I put it? Because of the Government’s situation here confiscation emerged land was taken and murder took place. Such a one occurred in the district in 1866. It was recorded in this bill. Some of those who survived that battle that murder as I understand it were taken to the Chatham Islands and imprisoned there. Some were murdered and died there. The heart laments over this. The majority of the country was not even aware of these circumstances. People died as an outcome of difficulties that overcame us.It is easy enough to sit here and speak about it but although the House of Parliament might forget you will not. You know the history. But all of this has been recorded by this crowd here. It has been written into the records of this Parliament so that future generations become aware of the facts that ancestral forefathers died repeatedly because of acts of trickery by the Government. Land was lost. Authority over land was completely extinguished. As far as I am aware your lake Lake Tūtira the nourishing waters of the ancestors is polluted contaminated and foul. All of these situations are now yours. Enough for now; put that to the side. It has been recorded in this bill in the House of Parliament. But the talk about it is still there and it might be better if we turned briefly to the English language so that the source of your grievance can be written into this record .]I have given a brief overview of some of the history I know but I did want to take one quote from the Crown’s apology to the people who have arrived here today. I thinkit is important because it is quite a big acknowledgment if you put it in the context of the history that they have been through. So let me just turn to English for a short while and read from the bill the Maungaharuru-Tangitū Hapū Claims Settlement Bill. Clause 8 “Text of Crown acknowledgements” states: “(14) The Crown acknowledges that its failure to protect the Hapū from being left with insufficient land for their present and future needs by the 1930s—(a) had a devastating effect on their economic social and cultural well-being and on their development and was a breach of the Treaty of Waitangi and its principles; and (b) contributed to significant population losses suffered by the Hapū before 1930 and that for too long Hapū members have endured poverty poor health poor housing and low educational standards.”Kua tuhia tērā ki roto i ngā tuhinga o te Whare Pāremata kei aku rangatira mō ngā tamariki mokopuna. He wā tōna pea ka hoki mai rātau ki te āta titiro ki ngā pukapuka kua tuhia ki reira kua tuhia ki roto i te ture kei reira tonu mō ake ake tonu atu. Nō reira haramai me ēnei āhuatanga katoa me te mōhio anō hoki ehara i te mea kotahi anake te wā i kōkirihia ai koutou i ngā nawe ki mua i te aroaro o te Whare Pāremata. Ki taku mōhio i te tau 1901 i tae mai te rangatira nei a Te Teira Te Paea. I haramai ki te kooti teitei rawa atu o Aotearoa ka whakatakotohia i tana nawe ki mua i te aroaro o te kooti ēngari auare ake. Kāore i eke i whiua reretia tana nawe ki ngā hau o Tāwhirimātea. Koinei te tangi. Nō reira anei tēnei wā tahi rau tekau tau ā kua eke ki tēnei taumata i muri mai o te mahi a Te Teira ka mutu ka whiwhi i a koutou te pūtea ko te pūtea anō te pūtea ko te mana anō te mana.Me mihi rā ki a koutou kua tae mai i tēnei rā. Whai atu i ngā painga o te moni ēngari he oranga ngākau kua kī mai koutou me whakatikatika i ngā ingoa o te takiwā o tō koutou kāinga. He mea pai tērā i te mea o roto i ngā ingoa o ngā hītori o ngā kōrero o ngā mātua o ngā tūpuna kei reira te whānuitanga o ngā kōrero.Nō reira kāti ake kei aku rangatira. Kua tae mai koutou kaua ki te whakarongo ki a au ēngari kia tere haere tēnei kaupapa i runga i tōna haere. Ko tāku noa ake ki te kī atu kei te tautoko te Pāti Māori i tēnei huarahi me te mihi ki a koutou i haere mai i tēnei rā. E aroha atu ana ki tā koutou mema ki a Meka e noho wahangū nei i tēnei rā ēngari taihoa ake nei ā te wiki tū mai nei kua tū ake ia ki te tuku tana kōrero.Ko te tikanga ia kua tū ake ia te mema o tērā takiwā ki te tuku kōrero. Ēngari nā runga i ngā herehere o te Whare Pāremata e kore e taea. Nō reira me mihi rā ki a ia ka mihi ki a koutou. Haere mai tēnā koutou tēnā koutou. Kia kaha kia toa i ngā rā kei mua i te aroaro.[That has been written into the records of Parliament my esteemed elders for children and grandchildren. There will come a time when they will examine publications and law where they have been written to ensure that they are still there. So welcome in respect of all these situations knowing full well once again too that it is not the first time that you have taken up grievances before the House of Parliament. I understand that in 1901 the respected leader Te Teira Te Paea came here. He came to the highest court of New Zealand to place his grievance before it but to no avail. It did not make it. His grievance was tossed out to fly with the winds of the God of Winds. This causes grief. So after reaching a period of 110 years after Te Teira’s action and furthermore you are receiving funding but funding is about funding and integrity is about integrity.I really need to salute you who have arrived here on this day. Pursue the benefits that money offers but I am put at ease by the fact that you have sought to have the district names and those of your settlements corrected. That is a good thing because in the names of historical accounts about elders and ancestors is the full extent of the conversation.So enough from me my esteemed elders. You have come here not to listen to me but rather to hurry this bill along on its journey. My part is simply to say that the Māori Party supports this procedure and congratulates you who came here this day. I feel sorry for your member Meka who has to remain silent on this day but her time will come soon enough when she delivers her speech next week.Procedure-wise the member of the electorate involved in the bill being debated will take a call. However because of the constraints of Parliament this is not possible. So as well as acknowledging her I acknowledge you too. So welcome greetings and salutations to you collectively. Be strong and resolute in the days .]